SK 1911 
Styremøte 1 for perioden 2017/18 
Oslo/Damplassen, 19.6.17 
Referat
Geir Nesheim, Olav Hjortås, Harald Furnes, Finn Møller og Helge Fjellestad var til stede.
1. Konstituering 
Styret konstituerte seg slik:
a. Styreleder: Geir Nesheim
b. Nestleder/Sekretær: Olav Hjortås
c. Kasserer: Harald Furnes
d. Materiell: Finn Møller
e. Elite: Torbjørn R. Hansen
f. IT/Hjemmeside: Helge Fjellestad
g. Styremedlem: Johs R. Kjeken
Ellers er det slik at Geir fungerer som turneringssjef inntil videre.
2. Referat fra årsmøte 2017 
Det kom noen kommentarer til årsmøtet. Per F. Olsen oversender lagsjakkresultater, og Geir uttrykte at han satte pris disse rapportene, som han viderebringer på hjemmesiden. Per fremmet også to forslag til årsmøtet. Det ene av disse, forslag 3, ble videresendt styret for videre behandling. Tidsfristen for å fremme forslag til endring av NSFs lover er nå ute. Det ble derfor vedtatt å behandle dette forslaget i første styremøte i 2018.
 Sentralstyret kommer til å foreslå en kontingentøkning for kongressen. Avhengig av hva kongressen bestemmer, må klubben være innstilt på å gjøre en tilsvarende økning. Harald bemerket at det er nyttig å notere seg epostadresse for nye som kommer innom klubben.
Referatet ble godkjent.
3. Referat fra siste styremøte 2016/17 
Referatet ble godkjent.
4. Rapporter 
a. Økonomi og medlemskap (Harald). Harald meldte om stabilt antall medlemmer, ca. 99 medlemmer, men noen inn- og utmeldelser. Det ble også diskutert hvordan vi håndterer manglende betaling når det forekommer.
Geir uttrykte ønske om at medlemsmassen kunne øke noe, til rundt 120-140 medlemmer.  Styret uttrykte støtte til dette, og han fikk sammen med Olav i oppgave å skrive en handlingsplan for medlemsvekst.
b. Hjemmeside (Helge). Hjemmesiden har etter noe nedetid i fjor fått en mer stabil teknisk løsning, samt en liten ansiktsløftning, særlig med tanke på bruk på mobiltelefon. Det var enighet om at dette var et god forbedring. Geir ønsket også at klubben skulle vurdere å opprette en Facebook-side for klubben, da dette er et viktig medium. Det var enighet om å vurdere dette.
5. Klubbaktivitet våren 2017 (Geir) 
Geir omtalte klubbmesterskapsdeltakelsen som «på det jevne», verken spesielt få eller spesielt mange deltakere. Han konstaterte ellers at handicaplyn er en populær aktivitet. Erfaringen er at skalaene for dette handicapet vanligvis er utilstrekkelige for å utjevne ratingsforskjellen, slik at de sterkere spillerne havner på topp likevel. Han foreslo derfor at man fra og med samme kveld skulle bruke en strengere skala, som gir mindre tid til den høyest ratede. Dette ble vedtatt.
6. Fremover 
a. Terminliste høsten 2017 (Geir) Det ble vedtatt å starte høstsesongen én uke tidligere i år. Høstturneringen framskyndes ikke. Det ble også vedtatt at turneringen skulle spilles i én Monrad-gruppe.
b. Seriesjakk 
i. Elitelaget 
1. Eliteserien 2017/18. Det ser ut til at klubbens elitelag kan bli noe svekket framover. Styret vedtok å høre med Torbjørn om han har anledning til å arbeide for at flere sterke spillere kan melde overgang til oss.
2. European Chess Club Championship 2017. Harald fortalte at vi brukte premien fra 2015 til å finansiere deltakelsen i 2016. Han konstaterte at det i 2016 var få av de beste som deltok, og at det er litt betenkelig å bruke såpass mye penger på et lag som ikke er et topplag. Geir foreslo at vi skulle be om råd fra Torbjørn om hvorvidt vi skulle delta i år, og dette ble vedtatt.
3. NM Lag. 
ii. Østlandsserien. Det vil bli sendt mail til medlemmene i august for å finne ut hvor stor interessen er denne gangen.
c. Båtturnering høsten 2017. Harald har blitt kontaktet fra fergeselskapet med et gunstig tilbud om å arrangere en ny båtturnering, enten i september eller oktober. Styret var positive til et slikt arrangement, og det ble vedtatt å arbeide videre med saken.
d. Oslomesterskap Lyn/Hurtig 2017. Denne turneringen skal avholdes 13.-15. oktober, og styret er positive til at 1911 kan arrangere den. Det arbeides videre med planer for dette. Denne turneringen har nokså stort inntektspotensiale.
7. Eventuelt 
a. Styremøter resten av perioden 
i. 26/9, 5/12, 13/2-18 (bare tirsdager). Disse datoene ble foreslått av Geir, men styret foretrekker at møtene avholdes på mandager. 
Olav Hjortås
referent